પોરબંદરમાં ચોપાટી ખાતે પ્રવાસન વિભાગ દ્વારા ગાંધીજીનાં જીવનચરીત્ર આધારીત થીમ બનાવવામાં આવી છે અને ગાંધીજીના જીવન આધારીત તસ્વીરો લખાણ સાથે પ્રદર્શનમાં મૂકવામાં આવી છે. જેનું ઉદઘાટન જિલ્લા કલેક્ટર દ્વારા કરવામાં આવ્યું છે. ભારત સરકાર દ્વારા મહાત્મા ગાંધીજીની 150 મી જન્મજયંતી નિમીતે અનેક કાર્યક્રમોનું આયોજન થવા જઈ રહ્યું છે. ત્યારે પ્રવાસન પર્વની ઉજવણી અંતર્ગત પ્રવાસન વિભાગ દ્વારા ગાંધીજીની જન્મભૂમિ પોરબંદરમાં ચોપાટી ખાતે ગાંધીજીનાં જીવન આધારીત થીમ પેવેલીયન બનાવીને પ્રદર્શિત કરવામાં આવી છે. આ પ્રદર્શન 16/9 થી 27/9 સુધી ખૂલ્લું રહેશે. મહાત્મા ગાંધીજીનું જીવનચરીત્રથી પોરબંદરવાસીઓ અને દેશ-વિદેશનાં પર્યટકો માહિતગાર થાય તે હેતુથી આ થીમ તૈયાર કરવામાં આવી છે. જેમાં ગાંધીજીનું જીવનચરીત્ર તસ્વીરો સાથે લખાણ દ્વારા પ્રદર્શનમાં મૂકવામાં આવ્યું છે. જેનું ઉદઘાટન જિલ્લા કલેક્ટર મુકેશ પંડ્યાના હસ્તે કરવામાં આવ્યું હતું. આ તકે પ્રાંત અધિકારી બાટી સહિત અનેક અગ્રણીઓ ઉપસ્થિત રહ્યા હતા. આ થીમ ટુરીઝમની એજન્સી પરવેગ કોમ્યુનીકેશન-અમદાવાદવાળાએ બનાવી છે.